ai4bharat/Pralekha huggingface dataset:
രാജ്യരക്ഷാ മന്ത്രാലയം
2,290 കോടി രൂപയുടെ ആയുധങ്ങളും പടക്കോപ്പുകളും വാങ്ങുന്നതിന് രാജ്യരക്ഷാ മന്ത്രി ശ്രീ രാജ്നാഥ് സിങ് അധ്യക്ഷനായ പ്രത്യേക പ്രതിരോധ സമിതിയുടെ അനുമതി
ഇന്ത്യൻ സായുധ സേനകൾക്ക് ആവശ്യമായ വിവിധ ഉപകരണങ്ങൾക്കും ആയുധങ്ങൾക്കുമായുള്ള മൂലധന ശിപാർശകൾക്ക് രാജ്യരക്ഷാ മന്ത്രി ശ്രീ രാജ് നാഥ് സിംഗിന്റെ അധ്യക്ഷതയിൽ ഇന്ന് ചേർന്ന പ്രത്യേക പ്രതിരോധ സമിതി  അനുമതി നൽകി. 2290 കോടി രൂപയുടെ ഇടപാടിൽ ആഭ്യന്തര, അന്താരാഷ്ട്ര വിപണികളിൽ നിന്ന് ആകും പടകോപ്പുകൾ വാങ്ങുക.
ബൈ ഇന്ത്യൻ വിഭാഗത്തിന് കീഴിൽ സ്റ്റാറ്റിക് എച്ച് എഫ് ടാൻസ് റിസീവർ സെറ്റുകളും, സ്മാർട്ട് ആന്റി എയർ ഫീൽഡ് വെപ്പണുകളും വാങ്ങുന്നതിന് പ്രതിരോധ സമിതി അനുവാദം നൽകി. 540 കോടി രൂപയോളം മുടക്കി വാങ്ങുന്ന എച്ച് എഫ് റേഡിയോ സംവിധാനങ്ങൾ കര വ്യോമ സേന ഫീൽഡ് യൂണിറ്റുകൾക്ക് മെച്ചപ്പെട്ട ആശയവിനിമയ സൗകര്യം ഉറപ്പാക്കും. 970 കോടി രൂപയോളം മുടക്കി വാങ്ങുന്ന സ്മാർട്ട് ആന്റി എയർ ഫീൽഡ് വെപ്പണുകൾ നാവിക, വ്യോമ സേനകളുടെ പ്രഹരശേഷി വർധിപ്പിക്കും.
കരസേനയുടെ മുൻനിര സംഘങ്ങളുടെ കരുത്ത് വർദ്ധിക്കുന്നതിന്റെ ഭാഗമായി 780 കോടി രൂപ ചിലവിൽ സിഗ് സൗർ അസോൾട് റൈഫിളുകളും വാങ്ങാന് DAC അനുമതി നൽകിയിട്ടുണ്ട്.
പ്രധാനമന്ത്രിയുടെ ഓഫീസ്
2021-ലെ ആറാമത് കിഴക്കൻ സാമ്പത്തിക ഫോറത്തെ പ്രധാനമന്ത്രി വെർച്ച്വലായി അഭിസംബോധന ചെയ്തു
പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 3 ന് വ്ളാദിവോസ്റ്റോക്കിൽ നടന്ന ആറാമത് കിഴക്കൻ സാമ്പത്തിക ഫോറത്തിന്റെ  പ്ലീനറി സമ്മേളനത്തെ വീഡിയോ കോൺഫെറെൻസിലൂടെ അഭിസംബോധന ചെയ്തു. 2019 ലെ അഞ്ചാമത്തെ ഇഇഎഫിന്റെ പ്രധാന അതിഥി പ്രധാനമന്ത്രിയായിരുന്നു. അത് ഒരു ഇന്ത്യൻ പ്രധാനമന്ത്രിയുടെ ആദ്യത്തേ തായിരുന്നു.
കിഴക്കൻ റഷ്യയുടെ വികസനത്തിനായുള്ള പ്രസിഡന്റ് പുടിന്റെ കാഴ്ചപ്പാടിനെ പ്രശംസിച്ചുകൊണ്ട്, ഈ വിഷയത്തിൽ "ആക്ട് ഈസ്റ്റ് പോളിസി" യുടെ ഭാഗമായി റഷ്യയുടെ വിശ്വസനീയ പങ്കാളിയാകാനുള്ള ഇന്ത്യയുടെ പ്രതിബദ്ധത പ്രധാനമന്ത്രി ആവർത്തിച്ചു. കിഴക്കൻ റഷ്യയുടെ വിക സ്വാഭാവിക പരിപൂരകതകൾ അദ്ദേഹം അടിവരയിട്ടു.
'പ്രത്യേകവും ,വിശേഷാധികാരത്തോട് കൂടിയതുമായ തപരമായ പങ്കാളിത്ത പ്രകാരം ഇരുപക്ഷവും തമ്മിലുള്ള സാമ്പത്തികവും വാണിജ്യപരവുമായ ഇടപെടലുകളുടെ പ്രാധാന്യം പ്രധാനമന്ത്രി ഊ ന്നിപ്പറഞ്ഞു. പകർച്ചവ്യാധി സമയത്ത് ഉയർന്നുവന്ന സഹകരണത്തിന്റെ സുപ്രധാന മേഖലകളായ ആരോഗ്യ, ഫാർമ മേഖലകളുടെ പ്രാധാന്യം അദ്ദേഹം എടുത്തുപറഞ്ഞു. ഡയമണ്ട്, കൽക്കരി, സ്റ്റീൽ, തടി മുതലായ സാമ്പത്തിക സഹകരണത്തിന്റെ മറ്റ് സാധ്യതയുള്ള മേഖലകളെക്കുറിച്ചും അദ്ദേഹം പരാമർശിച്ചു.
ഇന്ത്യൻ സംസ്ഥാനങ്ങളിലെ മുഖ്യമന്ത്രിമാരുടെ ഇ ഇ എഫ് -2019 സന്ദർശനം അനുസ്മരിച്ചുകൊണ്ട്, കിഴക്കൻ റഷ്യയിലെ 11 പ്രദേശങ്ങളിലെ ഗവർണർമാരെ ഇന്ത്യ സന്ദർശിക്കാൻ പ്രധാനമന്ത്രി ക്ഷണിച്ചു.
കോവിഡ് -19 മഹാമാരിയുടെ വെല്ലുവിളികൾക്കിടയിലും, പെട്രോളിയം, പ്രകൃതിവാതക മന്ത്രി ശ്രീ ഹർദീപ് സിംഗ് പുരിയുടെ നേതൃത്വത്തിലുള്ള ഇന്ത്യൻ പ്രതിനിധി സംഘം ഇഇഎഫിന്റെ ചട്ടക്കൂടിനുള്ളിൽ ഇന്ത്യ-റഷ്യ ബിസിനസ് സംഭാഷണത്തിൽ പങ്കെടുക്കുന്നുണ്ട്. ഗുജറാത്ത് മുഖ്യമന്ത്രി ശ്രീ വിജയ് രൂപാണിയും റഷ്യയിലെ സഖാ-യാകുത്തിയ പ്രവിശ്യാ ഗവർണറും തമ്മിലുള്ള ഒരു ഓൺലൈൻ കൂടിക്കാഴ്ച സെപ്റ്റംബർ 2 ന് ഇഇഎഫിന്റെ ഭാഗമായി നടന്നു. വിവിധ മേഖലകളിൽ നിന്നുള്ള പ്രശസ്ത ഇന്ത്യൻ കമ്പനികളിൽ നിന്നുള്ള 50 പ്രതിനിധികളും ഓൺലൈനായി സമ്മേളനത്തിൽ പങ്കെടുക്കും.
പ്രധാനമന്ത്രിയുടെ ഓഫീസ്
അബുദാബിയിലെ കിരീടാവകാശിയായ രാജകുമാരനുമായി പ്രധാനമന്ത്രി ടെലിഫോണില് ചര്ച്ച നടത്തി
അബുദാബിയിലെ കിരീടാവകാശിയായ രാജകുമാരന് ബഹുമാനപ്പെട്ട ഷെയ്ഖ് മുഹമ്മദ് ബിന് സയ്യിദ് അല് നഹ്യാനുമായി ടെലിഫോണില് സംസാരിച്ച പ്രധാനമന്ത്രി ശ്രീ. നരേന്ദ്ര മോദി, യു.എ.ഇ. ഗവണ്മെന്റിനും ജനങ്ങള്ക്കും ഈദുല് ഫിത്ര് ആശംസകള് നേര്ന്നു.
കോവിഡ്- 19 മഹാവ്യാധിയെ നേരിടുന്നതില് ഇരു രാജ്യങ്ങളും ഫലപ്രദമായി സഹകരിക്കുന്നതില് ഇരു നേതാക്കളും സംതൃപ്തി പ്രകടിപ്പിച്ചു. യു.എ.ഇയിലുള്ള ഇന്ത്യന് പൗരന്മാര്ക്കു സഹായമേകിയതിനു കിരീടാവകാശിയായ രാജകുമാരനെ പ്രധാനമന്ത്രി മോദി നന്ദി അറിയിച്ചു.
കിരീടാവകാശിയായ രാജകുമാരനും രാജ കുടുംബത്തിനും യു.എ.ഇ. ജനതയ്ക്കും പ്രധാനമന്ത്രി ക്ഷേമവും ആരോഗ്യവും നേര്ന്നു.
(
പ്രത്യേക സേവനങ്ങളും ഫീച്ചറുകളും
തപാൽ വകുപ്പ് വിദ്യാർത്ഥികൾക്കായി ഫിലാറ്റലി സ്കോളർഷിപ്പ് പദ്ധതിയും ഡായി ആഖർ കത്തെഴുത്ത് പ്രചാരണവും സംഘടിപ്പിക്കുന്നു
(കൊച്ചി: ജൂലൈ 28, 2022
വിദ്യാർത്ഥികൾക്കിടയിൽ സ്റ്റാമ്പ് ശേഖരണ അഭിരുചിയും ഗവേഷണവും പ്രോത്സാഹിപ്പിക്കുന്നതിനുള്ള ഫിലാറ്റലി സ്കോളർഷിപ്പ് പദ്ധതിയായ "ദീൻ ദയാൽ സ്പർഷ് യോജന" യും, 2022-2023 ലെ "ഡായി ആഖർ കത്തെഴുത്ത് പ്രചാരണവും" തപാൽ വകുപ്പ് സംഘടിപ്പിക്കുന്നു.
സ്റ്റാമ്പ് ശേഖരണ ഡെപ്പോസിറ്റ് അക്കൗണ്ടുള്ള അംഗീകൃത സ്കൂളുകളിലെ ആറ് മുതൽ ഒമ്പത് വരെ ക്ലാസുകളിലെ വിദ്യാർത്ഥികൾക്കും, ഫിലാറ്റലി ക്ലബ്ബിലെ അംഗങ്ങൾക്കും "ദീൻ ദയാൽ സ്പർഷ് യോജന" മത്സരത്തിൽ പങ്കെടുക്കാം. തിരഞ്ഞെടുക്കൽ പ്രക്രിയയിൽ രണ്ട് തലങ്ങളുണ്ട് - അതായത്; ലെവൽ I - ഫിലാറ്റലി ക്വിസ് എഴുത്ത് മത്സരം, ലെവൽ II - ഫിലാറ്റലി പ്രോജക്റ്റ്.
തിരഞ്ഞെടുക്കപ്പെട്ട ഒരു മത്സരാർത്ഥിക്ക് പ്രതിമാസം 500 രൂപ വീതം പ്രതിവർഷം 6000 രൂപ വരെയാണ് സ്കോളർഷിപ്പ് തുക. ബന്ധപ്പെട്ട തപാൽ ഡിവിഷനിൽ അപേക്ഷ സ്വീകരിക്കുന്ന അവസാന തീയതി 2022 ജൂലൈ 31 ആണ്.
ഡായി ആഖർ കത്തെഴുത്ത് പ്രചാരണത്തിന്റെ പ്രമേയം "വിഷൻ ഫോർ ഇന്ത്യ 2047" ആണ്. കത്ത് ഇംഗ്ലീഷ് / ഹിന്ദി / പ്രാദേശിക ഭാഷയിലാണ് എഴുതേണ്ടത്. ചീഫ് പോസ്റ്റ്മാസ്റ്റർ ജനറൽ, കേരള സർക്കിൾ, തിരുവനന്തപുരം - 695 033 എന്ന വിലാസത്തിലാണ് കത്ത് നൽകേണ്ടത്.
മത്സരങ്ങളിൽ എല്ലാ പ്രായക്കാർക്കും രണ്ട് വിഭാഗങ്ങളിലായായി പങ്കെടുക്കാം - 18 വയസ്സ് വരെയും, 18 വയസ്സിന് മുകളിലും. 1000 വാക്കുകൾ കവിയാതെ ഒരു എ-4 സൈസ് പേപ്പറിലോ 500 വാക്കുകൾ കവിയാതെ ഇൻലാൻഡ് ലെറ്റർ കാർഡിലോ കത്ത് എഴുതാം.
കൈകൊണ്ട് എഴുതിയ കത്തുകൾ മാത്രമേ പരിഗണിക്കുകയുള്ളൂ - ടൈപ്പ് ചെയ്ത കത്തുകളല്ല. ഓരോ വിഭാഗത്തിലെയും മികച്ച എൻട്രികൾക്ക് സർക്കിൾ തലത്തിൽ 25,000/- രൂപയും, ദേശീയ തലത്തിൽ 50,000/- രൂപയും നൽകും. പ്രചാരണ കാലയളവ് 01.07.2022 മുതൽ 31.10.2022 വരെയാണ്.
വിദ്യാർത്ഥികൾക്ക് തപാൽ വകുപ്പിൽ സ്റ്റാമ്പ് ശേഖരണ ഡെപ്പോസിറ്റ് അക്കൗണ്ട് തുറക്കാനും എല്ലാ പുതിയ സ്മരണിക സ്റ്റാമ്പുകളും വീട്ടുപടിക്കൽ നേരിട്ട് ലഭിക്കുവാനും സാധിക്കും. വിദ്യാർത്ഥികൾക്കിടയിൽ സ്റ്റാമ്പ് ശേഖരണം ഒരു ഹോബിയായി പ്രോത്സാഹിപ്പിക്കുന്നതിന് സ്കൂളുകളിൽ ഫിലാറ്റലിക് ക്ലബ്ബുകൾ ആരംഭിക്കുന്നതിന് സ്കൂൾ അധികൃതർക്ക് തപാൽ വകുപ്പിനെ സമീപിക്കാം. ഫിലാറ്റലിക് ക്ലബ്ബിൽ ഏതെങ്കിലും പ്രമേയം അടിസ്ഥാനമാക്കി ഒരു പ്രദർശന വസ്തു എങ്ങനെ തയ്യാറാക്കാമെന്ന് വിദ്യാർത്ഥികളെ പഠിപ്പിക്കും.
ദീൻ ദയാൽ സ്പർഷ് യോജന / ഡായി ആഖർ കത്തെഴുത്ത് പ്രചാരണം / ഫിലാറ്റലിക് ക്ലബ്ബുകൾ അല്ലെങ്കിൽ ഫിലാറ്റലിക് ഡെപ്പോസിറ്റ് അക്കൗണ്ട് തുറക്കൽ എന്നിവയെ കുറിച്ചുള്ള കൂടുതൽ വിവരങ്ങൾക്ക് അടുത്തുള്ള പോസ്റ്റ് ഓഫീസുമായി ബന്ധപ്പെടുക.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
അസിസ്റ്റന്റ് സെക്രട്ടറിമാരുടെ യാത്രയയപ്പ്: 2016 ബാച്ച് ഐ.എ.എസ്. ഓഫീസര്മാര് പ്രധാനമന്ത്രിക്കു മുമ്പാകെ അവതരണങ്ങള് നടത്തി
അസിസ്റ്റന്റ് സെക്രട്ടറിമാരുടെ യാത്രയയപ്പു വേളയില് 2016 ബാച്ച് ഐ.എ.എസ്. ഓഫീസര്മാര് പ്രധാനമന്ത്രി ശ്രീ. നരേന്ദ്ര മോദി മുമ്പാകെ അവതരണങ്ങള് നടത്തി.
(കര്ഷകരുടെ വരുമാനം വര്ധിപ്പിക്കല്, സോയില് ഹെല്ത്ത് കാര്ഡുകള്, പരാതിപരിഹാരം, പൗരന്മാരെ കേന്ദ്രീകരിച്ചുള്ള സേവനങ്ങള്, ഊര്ജരംഗത്തെ പരിഷ്കാരങ്ങള്, വിനോദസഞ്ചാരത്തിനു സൗകര്യമൊരുക്കല്, ഇ-ലേലങ്ങള്, നഗരവികസത്തിലെ പ്രശ്നങ്ങള്ക്കു കൗശലപൂര്ണമായ പരിഹാരങ്ങള് എന്നീ പ്രമേയങ്ങളെ അധികരിച്ച് എട്ടു തെരഞ്ഞെടുക്കപ്പെട്ട അവതരണങ്ങള് ഉദ്യോഗസ്ഥര് നടത്തി.
അസിസ്റ്റന്റ് സെക്രട്ടറീസ് പ്രോഗ്രാം ഏറ്റവും തുടക്കക്കാരായ ഉദ്യോഗസ്ഥരും ഏറ്റവും മുതിര്ന്ന ഉദ്യോഗസ്ഥരും തമ്മിലുള്ള ആശയവിനിമയം സാധ്യമാക്കുന്നുവെന്നു ചടങ്ങിനെ അഭിസംബോധന ചെയ്യവേ പ്രധാനമന്ത്രി പറഞ്ഞു. ഈ പദ്ധതിയുടെ ഭാഗമായി വിവിധ മന്ത്രാലയങ്ങളുമായി ചേര്ന്നു പ്രവര്ത്തിക്കുമ്പോള് ലഭിക്കുന്ന അനുഭവങ്ങളില്നിന്നു മികച്ചവ ഉള്ക്കൊള്ളാന് യുവ ഉദ്യോഗസ്ഥരോട് അദ്ദേഹം ആഹ്വാനം ചെയ്തു. ഏതു പദവികള് വഹിക്കുമ്പോഴും ഗവണ്മെന്റില്നിന്നു ജനങ്ങള് എന്താണു പ്രതീക്ഷിക്കുന്നതെന്ന് എപ്പോഴും ഓര്ക്കണമെന്നും ഈ പ്രതീക്ഷകള് നിറവേറ്റാനായി അങ്ങേയറ്റം ശ്രമിക്കണമെന്നും പ്രധാനമന്ത്രി ഓര്മിപ്പിച്ചു.
ചുറ്റുപാടുമുള്ളതും തങ്ങള് സേവനം പകരുന്നതുമായ ജനങ്ങളുമായി ബന്ധം സ്ഥാപിക്കണമെന്ന് അദ്ദേഹം പറഞ്ഞു. പ്രവര്ത്തന വിജയം നേടിയെടുക്കുന്നതിനും ലക്ഷ്യപ്രാപ്തിക്കും ജനങ്ങളുമായുള്ള അടുത്ത ബന്ധം നിര്ണായകമാണെന്നു പ്രധാനമന്ത്രി കൂട്ടിച്ചേര്ത്തു.
യുവ ഉദ്യോഗസ്ഥര് തയ്യാറാക്കിയ അവതരണങ്ങളെ പ്രധാനമന്ത്രി അഭിനന്ദിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങള്ക്ക് മഹേഷ് നവമി ആശംസകള് അറിയിച്ചു
പ്രധാനമന്ത്രി ശ്രീ നരേന്ദ്ര മോദി മഹേഷ് നവമി വേളയില് ജനങ്ങള്ക്ക് ആശംസകള് അറിയിച്ചു.
"आप सभी को महेश नवमी की मंगलकामनाएं। यह पर्व हमें जन कल्याण के लिए प्रतिबद्ध होने की प्रेरणा देता है। देवों के देव महादेव और मां पार्वती से मेरी प्रार्थना है कि वे समस्त देशवासियों पर अपनी कृपा बनाए रखें।", പ്രധാനമന്ത്രി പറഞ്ഞു.
(
മന്ത്രിസഭ
കര്ണ്ണാടകത്തിലും, ഒഡിഷയിലും പെട്രോളിയം സംഭരണികള് സ്ഥാപിക്കാന് കേന്ദ്ര മന്ത്രിസഭയുടെ അനുമതി
കര്ണ്ണാടകത്തിലെ പാടൂരിലും, ഒഡിഷയിലെ ചണ്ഡിഖോലിലും 6.5 ദശലക്ഷം മെട്രിക് ടണ് ശേഷിയുള്ള രണ്ട് പെട്രോളിയം സംഭരണികള് സ്ഥാപിക്കാനും അവയ്ക്കായി പ്രത്യേക സിംഗിള് പോയിന്റ് മൂറിംഗ് സംവിധാനം നിര്മ്മിക്കാനും പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി. ചണ്ഡിഖോലില് നാല് ദശലക്ഷം മെട്രിക് ടണ്ണിന്റെയും, പാടൂരില് 2.5 ദശലക്ഷം മെട്രിക് ടണ്ണിന്റെയും ഭൂഗര്ഭ സംഭരണികളാണ് നിര്മ്മിക്കാന് അനുമതി നല്കിയിട്ടുള്ളത്. 2017-18 ലെ കേന്ദ്ര ബജറ്റില് പ്രഖ്യാപിച്ചിരുന്നവയാണ് ഇവ.
ഗവണ്മെന്റിന്റെ ബജറ്റ് സഹായം കുറയ്ക്കുന്നതിന് പൊതു സ്വകാര്യ പങ്കാളിത്ത മാതൃകയില് പദ്ധതി ഏറ്റെടുക്കുന്നതിനാണ് തത്വത്തില് അനുമതി നല്കിയിട്ടുള്ളത്. അത്തരം പങ്കാളിത്തത്തിനുള്ള നിബന്ധനകളും, ചട്ടങ്ങളും കേന്ദ്ര ധനമന്ത്രാലയവുമായുള്ള കൂടിയാലോചനകള്ക്ക് ശേഷം കേന്ദ്ര പെട്രോളിയം, പ്രകൃതി വാതക മന്ത്രാലയം നിശ്ചയിക്കും വിപണിയുടെ ആവശ്യങ്ങള് അറിയുന്നതിനും, നിക്ഷേപം നടത്താന് താല്പര്യമുള്ളവരെ കണ്ടെത്തുന്നതിനും, റോഡ് ഷോകള് നടത്തിയതിന് ശേഷമായിരിക്കും ഇത്.
ഇന്ത്യന് സ്ട്രാറ്റജിക്ക് പെട്രോളിയം റിസര്വ്സ് ലിമിറ്റഡ് ഇതിനകം മൂന്ന് സ്ഥലങ്ങളില് മൊത്തം 5.33 ദശലക്ഷം മെട്രിക് ടണ് ശേഷിയുള്ള ഭൂഗര്ഭ ക്രൂഡ് ഓയില് സംഭരണികള് നിര്മ്മിച്ചിട്ടുണ്ട്. വിശാഖപട്ടണം , മംഗലാപുരം , പാടൂര്  എന്നിവയാണ് ഇവ. സ്ട്രാറ്റജിക്ക് പെട്രോളിയം റിസര്വ്സ് പദ്ധതിയുടെ ഒന്നാം ഘട്ടത്തില് 5.33 ദശലക്ഷം മെട്രിക് ടണ് ശേഷിയാണ് ലക്ഷ്യമിട്ടിരുന്നത്. 2016-17 ലെ ഉപഭോഗ കണക്ക് പ്രകാരം ഇന്ത്യയുടെ ഏകദേശം 10 ദിവസത്തെ അസംസ്കൃത എണ്ണയുടെ ഉപഭോഗത്തിന് തുല്യമാണിത്. 6.5 ദശലക്ഷം മെട്രിക് ടണ് ശേഷിയുള്ള രണ്ട് സംഭരണികള് കൂടി സ്ഥാപിക്കാന് കേന്ദ്ര മന്ത്രിസഭ അനുമതി നല്കിയതോടെ 12 ദിവസത്തെ അധിക വിതരണത്തിനുള്ള സൗകര്യമൊരുങ്ങി. രാജ്യത്തിന്റെ ഇന്ധന സുരക്ഷിതത്വം ഇത് വര്ദ്ധിപ്പിക്കും.
ചണ്ഡിഖോലിലെയും, പാടൂരിലെയും, പെട്രോളിയം സംഭരണികളുടെ നിര്മ്മാണം ഒഡിഷയിലും, കര്ണ്ണാടകയിലും ഗണ്യമായ തോതില് നേരിട്ടും അല്ലാതെയുമുള്ള തൊഴിലവസരങ്ങള് സൃഷ്ടിക്കും
ND MRD – 520
മന്ത്രിസഭ
സമഗ്ര ഇ-ഫയലിങ്, കേന്ദ്രീകൃത പ്രവര്ത്തന കേന്ദ്രം 2.0 പദ്ധതിക്ക് ചെലവിനുള്ള അനുമതിക്കു മന്ത്രിസഭയുടെ അംഗീകാരം
ആദായനികുതി വകുപ്പിന്റെ സമഗ്ര ഇ-ഫയലിങ്, കേന്ദ്രീകൃത പ്രവര്ത്തന കേന്ദ്രം 2.0 പദ്ധതിക്കുള്ള ചെലവിനായി 4,241.97 കോടി രൂപ അനുവദിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അംഗീകാരം നല്കി. 2018-19 സാമ്പത്തിക വര്ഷം വരെ നിലവിലുള്ള സി.പി.സി.-ഐ.ടി.ആര്. 1.0 പദ്ധതിച്ചെലവിനായി ആകെ 1,482.44 കോടി രൂപ അനുവദിക്കുന്നതിനും അംഗീകാരം നല്കിയിട്ടുണ്ട്.
പദ്ധതിയുടെ വിശാലമായ ലക്ഷ്യങ്ങള്:
എ. നികുതിദായകര്ക്ക് വേഗത്തില് കൃത്യതയാര്ന്ന ഫലം
ബി. ആദ്യം തന്നെ ശരിയായ സമീപനം
സി. ഉപഭോക്താക്കള്ക്ക് എല്ലാ ഘട്ടത്തിലും മെച്ചപ്പെട്ട അനുഭവം
ഡി. തുടര്ച്ചയായ പ്രവര്ത്തനങ്ങളിലൂടെ നികുതിദായകരെ ബോധവല്ക്കരിക്കുകയും പഠിപ്പിക്കുകയും ചെയ്യുക
ഇ. സന്നദ്ധ ഭാവത്തില് നികുതി അടയ്ക്കുന്നതു പ്രോല്സാഹിപ്പിക്കുക
എഫ്. പിരിഞ്ഞുകിട്ടാനുള്ള തുക നേടിയെടുക്കുക
ഇപ്പോള് ലഭിച്ച അംഗീകാരം വകുപ്പിനും നികുതിദായകര്ക്കും പല നേട്ടങ്ങള് പ്രദാനം ചെയ്യുന്നു. റീഫണ്ട് സമയം കുറച്ചുകൊണ്ടുവരാനും കൃത്യത വര്ധിപ്പിക്കാനുമായി നികുതിദായകര് ഐ.ടി.ആര്. നേരത്തേ ഫയല് ചെയ്യുന്നതു ഗുണകരമാകും. പിരിഞ്ഞുകിട്ടാനുള്ള നികുതി സംബന്ധിച്ച് നികുതിദായകര്ക്കു സൗകര്യമൊരുക്കല്, നികുതിദായകര്ക്കു സൗകര്യമൊരുക്കുന്നതിനായി സമഗ്ര സമ്പര്ക്ക കേന്ദ്രങ്ങള് ആരംഭിക്കല്, നികുതിദായകര്ക്കായി ഡിജിറ്റല് മാധ്യമങ്ങളിലൂടെ ഔട്ട്റീച്ച് പദ്ധതികള് നടപ്പാക്കല്, നികുതിദായകര്ക്കുള്ള സേവനം മെച്ചപ്പെടുത്തുന്നതിനായി എംപ്ലോയര്/പാര്ട്ണര് അക്രഡിറ്റേഷന് പദ്ധതി നടപ്പാക്കല് എന്നിവ അവയില് ചിലതാണ്.
തീരുമാനം വഴി രാജ്യത്താകമാനമുള്ള എല്ലാ വിഭാഗം നികുതിദായകരും ഫയല് ചെയ്ത റിട്ടേണുകളില് സ്ഥിരവും ഒരേ രീതിയിലുള്ളതും ചട്ടപ്രകാരമുള്ളതും തിരിച്ചറിയാത്ത വിധവും നടപടി സ്വീകരിക്കപ്പെടുന്ന സാഹചര്യമുണ്ടാകും. ഇതുവഴി പ്രത്യേക പരിഗണനയില്ലാതെ എല്ലാ നികുതിദായകര്ക്കും ഒരേവിധമുള്ള സേവനം ഉറപ്പാക്കാന് സാധിക്കും.
രാജ്യാന്തര തലത്തിലുള്ള ഏറ്റവും മികച്ച പ്രവര്ത്തനരീതിയും നിലവാരവും നടപ്പാക്കുകയും മൊബൈല് ആപ്, ഇ-മെയില്, എസ്.എം.എസ്., വകുപ്പിന്റെ വെബ്സൈറ്റ് എന്നിവ ഉപയോഗപ്പെടുത്തി നടപടിക്രമങ്ങള് സംബന്ധിച്ച വിവരങ്ങള് അതാതു സമയം അറിയിക്കുകയും അതിവേഗ ആശയവിനിമയം നടത്തുകയും വഴി, റിട്ടേണുകളിലുള്ള നടപടിക്രമം വേഗത്തിലാക്കുകയും വകുപ്പിന്റെ ഇടപെടലില്ലാതെ നികുതിദായകരുടെ ബാങ്ക് അക്കൗണ്ടിലേക്കു പണം നേരിട്ടെത്തിക്കുകയുംവഴി സുതാര്യതയും ചുമതലാബോധവും ഉറപ്പാക്കാന് സാധിക്കും.
സാങ്കേതികവിദ്യയിലൂടെ വാണിജ്യ പരിവര്ത്തനം സാധ്യമാക്കുക എന്ന വകുപ്പിന്റെ ലക്ഷ്യത്തിലേക്കുള്ള പ്രയാണത്തിന്റെ തുടര്ച്ച ഉറപ്പാക്കുന്നതാണ് ഈ നിര്ദേശം. നികുതിദായകര്ക്കു സേവനം ലഭ്യമാക്കുന്നതിനും സ്വയം നികുതി അടയ്ക്കാന് മുന്നോട്ടുവരുന്നതിനെ പ്രോല്സാഹിപ്പിക്കുന്നതിനും വിവിധ നൂതന വഴികള് ഉപയോഗപ്പെടുത്തുകവഴി വകുപ്പിലെ എല്ലാ പ്രവര്ത്തനങ്ങളും യന്ത്രവല്ക്കൃതമാക്കാന് ഇ-ഫലയലിങ്, സി.പി.സി. പദ്ധതികള് സഹായകമായി.
NS/AKA MRD - 47
പ്രധാനമന്ത്രിയുടെ ഓഫീസ്
ലുധിയാന വാതക ചോർച്ച : ജീവഹാനിയിൽ പ്രധാനമന്ത്രി അനുശോചിച്ചു ; സഹായധനം പ്രഖ്യാപിച്ചു
ലുധിയാനയിൽ വാതക ചോർച്ചയെ തുടർന്നുണ്ടായ ദുരന്തത്തിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
മരിച്ചവരുടെ കുടുംബങ്ങൾക്കും പരിക്കേറ്റവർക്കും പ്രധാനമന്ത്രി ധനസഹായവും പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ലുധിയാനയിൽ വാതക ചോർച്ചയെ തുടർന്നുണ്ടായ ദുരന്തത്തിൽ ദുഃഖം പ്രകടിപ്പിച്ച് പ്രധാനമന്ത്രി നരേന്ദ്രമോദി, മരിച്ചവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ ധനസഹായം പ്രഖ്യാപിച്ചു. പരിക്കേറ്റവർക്ക് 50,000 രൂപ വീതം നൽകും."
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 92.63 കോടി പിന്നിട്ടു
(ന്യൂഡൽഹി, ഒക്ടോബർ 07 , 2021
കഴിഞ്ഞ 24 മണിക്കൂറിൽ 43,09,525 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 92.63 കോടി  പിന്നിട്ടു. 90,14,182 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 24,602 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,32,00,258 ആയി. ദേശീയ രോഗമുക്തി നിരക്ക് 97.95%. രോഗമുക്തി നിരക്ക് 2020 മാർച്ചിന് ശേഷമുള്ള ഏറ്റവും ഉയർന്ന തോതിൽ.
കേന്ദ്ര സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായ 102 -ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 22,431 പേർക്കാണ്.
നിലവിൽ രാജ്യത്തു ചികിത്സയിലുള്ളത് 2,44,198 പേരാണ്.കഴിഞ്ഞ 204 ദിവസങ്ങളിലെ ഏറ്റവും കുറവ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.72 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 14,31,819 പരിശോധനകൾ നടത്തി. ആകെ 57.86 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.68 ശതമാനമാണ്. കഴിഞ്ഞ 104 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 1.57 ശതമാനമാണ്. കഴിഞ്ഞ 38 ദിവസമായി ഇത് 3 ശതമാനത്തിൽ താഴെയും 121 ദിവസമായി 5 ശതമാനത്തിൽ താഴെയുമാണ്
SKY
പ്രധാനമന്ത്രിയുടെ ഓഫീസ്
മാധവ്പുർ മേളയിൽ പ്രകടമായ, ഗുജറാത്തും വടക്കുകിഴക്കൻ സംസ്ഥാനങ്ങളും തമ്മിലുള്ള സഹവർത്തിത്വം പ്രധാനമന്ത്രി ചൂണ്ടിക്കാട്ടി
ഗുജറാത്തിനും വടക്കുകിഴക്കൻ സംസ്ഥാനങ്ങൾക്കും ഇടയിലുള്ള മഹത്തായ സാംസ്കാരിക സമന്വയം പ്രധാനമന്ത്രി ശ്രീ നരേന്ദ്ര മോദി ഉയർത്തിക്കാട്ടി. ഇക്കാര്യത്തിൽ മാധവ്പുർ മേളയ്ക്കാണു ഖ്യാതി നൽകേണ്ടതെന്നും അദ്ദേഹം പറഞ്ഞു.
മാധവ്പുർ മേളയെക്കുറിച്ചുള്ള അസം മുഖ്യമന്ത്രി ശ്രീ ഹിമന്ത ബിശ്വ ശർമയുടെ ട്വീറ്റിനു മറുപടിയായി പ്രധാനമന്ത്രി കുറിച്ചതിങ്ങനെ:
"ഗുജറാത്തും വടക്കുകിഴക്കൻമേഖലയും തമ്മിലുള്ള മഹത്തായ സാംസ്കാരിക സമന്വയം; മാധവ്പുർ മേളയ്ക്കു നന്ദി."
ആരോഗ്യ, കുടുംബക്ഷേമ മന്ത്രാലയം
രാജ്യത്ത് നിലവിൽ ചികിത്സയിലുള്ളത് 32,811 പേർ; ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.08% ശതമാനം
നിലവിൽ രാജ്യത്ത് ചികിത്സയിലുള്ളത് 32,811 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.08% ശതമാനമാണ്. കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,876 പേർക്കാണ്.
കഴിഞ്ഞ 24 മണിക്കൂറിനുള്ളിൽ 3,884 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,50,055 ആയി. ദേശീയ രോഗമുക്തി നിരക്ക് 98.72%.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിൽ 7,52,818 പരിശോധനകൾ നടത്തി. 78.05 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.44 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.38 ശതമാനമാണ്.
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 180.60 കോടി  കടന്നു. 2,11,93,183 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
പരിസ്ഥിതി, വനം മന്ത്രാലയം
കടപ്പുറങ്ങള്, നദീമുഖങ്ങള്, കായലുകള് എന്നിവ വൃത്തിയാക്കുന്നതിന് കേന്ദ്ര പരിസ്ഥിതി മന്ത്രാലയം 19 സംഘങ്ങള് രൂപീകരിച്ചു
ഇക്കൊല്ലത്തെ ലോക പരിസ്ഥിതി ദിനത്തിന് മുന്നോടിയായി രാജ്യത്തെ കടപ്പുറങ്ങള്, നദീമുഖങ്ങള്, കായലുകള് എന്നിവ വൃത്തിയാക്കുന്നതിന് കേന്ദ്ര പരിസ്ഥിതി മന്ത്രാലയം 19 സംഘങ്ങള്ക്ക് രൂപം നല്കി. കേരളം ഉള്പ്പെടെയുള്ള 9 തീരദേശ സംസ്ഥാനങ്ങളിലെ 24 ബീച്ചുകള്, ഏറ്റവും മലിനീകരിക്കപ്പെട്ട 24 നദീമുഖങ്ങള് മുതലായവയായിരിക്കും വൃത്തിയാക്കുക. കേരളത്തിലെ ഭാരതപുഴയും, കോഴിക്കോട്, കണ്ണൂര് ബീച്ചുകളും ഇതിലുള്പ്പെടും. ഡല്ഹിയിലെ യമുനാ നദീമുഖത്തും ശുചീകരണ പ്രവര്ത്തനങ്ങള് നടക്കും.
കേന്ദ്ര പരിസ്ഥിതി, വനം, കാലാവസ്ഥാ വ്യതിയാന വകുപ്പിലെ മുതിര്ന്ന ഉദ്യോഗസ്ഥര്, സംസ്ഥാന നോഡല് ഏജന്സികള്, സ്കൂളുകളിലെ ഇക്കോ ക്ലബ്ബുകള്, സംസ്ഥാന മലിനീകരണ നിയന്ത്രണ ബോര്ഡുകള്, ജില്ലാ ഭരണകൂടം മറ്റ് വിദ്യാഭ്യാസ / ഗവേഷണ സ്ഥാപനങ്ങള് മുതലാവയുടെ പ്രതിനിധികള് സംഘത്തിലുള്പ്പെടും.
ഓരോ ബീച്ചിലെയും, നദീമുഖത്തെയും, കായലുകളെയും ശുചീകരണ പ്രവര്ത്തനങ്ങള്ക്കായി 10 ലക്ഷം രൂപ വീതം നീക്കി വച്ചിട്ടുണ്ട്. പുരാവസ്തു പ്രാധാന്യമുള്ള സ്ഥലങ്ങളും ശുചീകരിക്കും. ദേശീയ ഹരിതസേനാ പദ്ധതിയുടെ ഭാഗമായി കേന്ദ്ര പരിസ്ഥിതി, വനം മന്ത്രാലയം ധനസഹായം നല്കുന്ന ഇക്കോ ക്ലബ്ബ് സ്കൂളുകളെയും പരിപാടിയില് ഉള്പ്പെടുത്തും.
തങ്ങളുടെ സ്കൂളുകളെ പ്ലാസ്റ്റിക് വിമുക്തമാക്കാന് രാജ്യത്തുടനീളമുള്ള സ്കൂള് പ്രിന്സിപ്പാള്മാര്ക്ക് കേന്ദ്ര പരിസ്ഥിതി, വനം മന്ത്രി ഡോ. ഹര്ഷ് വര്ദ്ധന് കത്തെഴുതിയിട്ടുണ്ട്.
പ്ലാസ്റ്റിക് മുക്ത സ്കൂള് പരിപാടിയുടെ പ്രവര്ത്തനങ്ങള് വിലയിരുത്തി ഹരിത സ്കൂള് / കോളേജ് സര്ട്ടിഫിക്കറ്റ് നല്കും. 'പ്ലാസ്റ്റിക് മലിനീകരണത്തെ നേരിടുക' എന്നതാണ് ഇക്കൊല്ലത്തെ ലോക പരിസ്ഥിതി ദിന സന്ദേശം.
(ND/MRD
വാര്ത്താവിതരണ പ്രക്ഷേപണ മന്ത്രാലയം
അന്പതാമത്ഇന്ത്യഅന്താരാഷ്ട്ര ചലച്ചിത്രോത്സവത്തിന്റ പൊതു പ്രദര്ശനത്തിനുള്ളസിനിമകളുടെ പട്ടിക പ്രഖ്യാപിച്ചു
അന്പതാമത്ഇന്ത്യഅന്താരാഷ്ട്ര ചലച്ചിത്രോത്സവം അടുത്ത മാസം 20 മുതല് 28 വരെഗോവയില്സംഘടിപ്പിക്കുന്നു. ഇതിന്റെ ഭാഗമായിനടത്തുന്ന ഓപ്പണ് എയര്സ്ക്രീനിംഗിലുള്ളസിനിമകളുടെ പട്ടികപ്രഖ്യാപിച്ചു.എല്ലാവര്ഷവുംസിനിമാആസ്വാദകര്ക്ക്വേണ്ടിഐ.എഫ്.എഫ്.ഐതുറന്ന പ്രദര്ശനങ്ങള് നടത്തുന്നുണ്ട്.
'സിനിമയുടെസന്തോഷം''എന്നതാണ് അന്പതാമത്ഇന്ത്യഅന്താരാഷ്ട്ര ചലച്ചിത്രോത്സവത്തിന്റെതുറന്ന പ്രദര്ശനങ്ങളുടെ പ്രമേയം. ആസ്വാദകര്ക്കായിഎക്കാലത്തേയുംക്ലാസിക്കുകള്ഉള്പ്പെടെകോമഡി അനുബന്ധവിഭാഗങ്ങളില് നിന്നുള്ളചിത്രങ്ങളും,ഇന്ത്യന് പനോരമവിഭാഗത്തില് നിന്നുള്ളചിത്രങ്ങളുമാണ്പ്രദര്ശിപ്പിക്കുക. അടുത്ത മാസം21 മുതല് 27 വരെ രണ്ട് വേദികളിലായി 14 ചിത്രങ്ങളാണ് പ്രദര്ശിപ്പിക്കുക. ജോഗേഴ്സ് പാര്ക്കില്കോമഡിചലച്ചിത്രങ്ങളും, മിരാമര് ബീച്ചില് ഇന്ത്യന് പനോരമവിഭാഗത്തിലുള്ളചിത്രങ്ങളുമാണ് പ്രദര്ശിപ്പിക്കുന്നത്. തുറന്ന പ്രദര്ശനങ്ങളിലൂടെഎല്ലാവര്ക്കുംസിനിമകാണാനാകും. ഇതിന് പ്രത്യേകരജിസ്ട്രേഷന് ഇല്ല. എല്ലാവര്ക്കും പ്രവേശനം സൗജന്യമാണ്.
ചല്ത്തികാ നാം ഗാഡി , പഡോസന് , അന്ദാസ് അപ്ന അപ്ന , ഹീരാഫേരി , ചെന്നൈ എക്സ്പ്രസ് , ബധായിഹോ , ടോട്ടല് ധമാല്  എന്നിവയാണ്ജോഗേഴ്സ് പാര്ക്കില് പ്രദര്ശിപ്പിക്കുക.
മിരാമര് ബീച്ചില് പ്രദര്ശിപ്പിക്കുന്ന ചിത്രങ്ങള് ഇവയാണ്. നാഛോം ഇന് കുമ്പസാര് , സൂപ്പര് 30 , ആനന്ദി ഗോപാല് , ഉറി : ദ സര്ജിക്കല്സ്ട്രൈക്ക് , ഹെല്ലാരോ , ഗള്ളിബോയി , എഫ്2 - ഫണ് ആന്റ് ഫ്രസ്ട്രേഷന് .
ND-
(Visitor Counter : 62
രാഷ്ട്രപതിയുടെ കാര്യാലയം
രാഷ്ട്രപതി ജനങ്ങൾക്ക് ഹോളി ആശംസകൾ നേർന്നു
(ന്യൂ ഡൽഹി, മാർച്ച് 17, 2021
ഇന്ത്യൻ രാഷ്ട്രപതി ശ്രീ രാം നാഥ് കോവിന്ദ് തന്റെ സഹ പൗരന്മാർക്ക് ഹോളിയുടെ തലേന്ന് ആശംസകൾ നേർന്നു. സാമൂഹിക ഐക്യത്തിന്റെയും ഒരുമയുടെയും ജീവിക്കുന്ന ഉദാഹരണമാണ് ഈ ഉത്സവമെന്ന് രാഷ്ട്രപതി തന്റെ സന്ദേശത്തിൽ പറഞ്ഞു. പ്രായഭേദമന്യേ കുട്ടികളും യുവാക്കളും പുരുഷന്മാരും സ്ത്രീകളും ഈ ഉത്സവം തികഞ്ഞ ആവേശത്തോടെ ആഘോഷിക്കുന്നു. നിറങ്ങളുടെ ഈ ഉത്സവം എല്ലാവരുടെയും ജീവിതത്തിൽ പോസിറ്റീവ് ഊർജ്ജം പകരുമെന്നും രാഷ്ട്രനിർമ്മാണത്തിന്റെ ചൈതന്യം ശക്തമാക്കുമെന്നും അദ്ദേഹം പ്രത്യാശിച്ചു.
മന്ത്രിസഭ
ബഹിരാകാശ സാങ്കേതികവിദ്യ സമാധാനപരമായ ആവശ്യങ്ങള്ക്ക് ഉപയോഗിക്കുന്നതിനുള്ള സഹകരണത്തിന് ഇന്ത്യയും തജിക്കിസ്ഥാനും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം
ബഹിരാകാശ സാങ്കേതികവിദ്യ സമാധാനപരമായ ആവശ്യങ്ങള്ക്കായി ഉപയോഗിക്കുന്നതിന് ഇന്ത്യയും തജിക്കിസ്ഥാനും തമ്മിലുള്ള ധാരണാപത്രം പ്രധാനമന്ത്രിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം വിലയിരുത്തി. 2018 ഒക്ടോബര് 8ന് താജ്കിസ്ഥാനിലെ ദുഷാന്ബേയില് വച്ചാണ് ധാരണാപത്രം ഒപ്പുവച്ചത്.
വിശദാംശങ്ങള്
- ഭൂമിയുടെ വിദൂര സംവേദനം, ഉപഗ്രഹ വാര്ത്താവിനിമയം, ഉപഗ്രഹാധിഷ്ഠിത ഗതിനിര്ണ്ണയ, ബഹിരാകാശ ശാസ്ത്രവും ഗ്രഹങ്ങളിലേയ്ക്കുള്ള പര്യവേഷണങ്ങള്, ബഹിരാകാശ വാഹനങ്ങളുടെയും ബഹിരാകാശ സംവിധാനങ്ങളുടെയും ഭൂതല സംവിധാനങ്ങളുടെയും ഉപയോഗം, ബഹിരാകാശ ശാസ്ത്രത്തിന്റെ പ്രയോഗം എന്നീ താല്പര്യമുള്ള മേഖലകളിലെ സഹകരത്തിന് ധാരണാപത്രം വേഗത വര്ദ്ധിപ്പിക്കും.
- ധാരണാപത്രം പ്രകാരം ഒരു സംയുക്ത കര്മ്മ സമിതിക്ക് രൂപം നല്കും. ബഹിരാകാശ വകുപ്പ്, ഐ.എസ്.ആര്.ഒ സംസ്ഥാന ഭൂവിനിയോഗ സമിതി, തജിക്കിസ്ഥാന്റെ ജിയോഡെസി എന്നിവയില് നിന്നുള്ള പ്രതിനിധികളുണ്ടാകും, അവര് സമയക്രമീകരണം ഉള്പ്പെടെ കുടുതല് കര്മ്മ പദ്ധതികള്ക്കും ധാരണാപത്രത്തിന്റെ നടപ്പാക്കല് ഉള്പ്പെടെയുള്ള കാര്യത്തിനായി പ്രവര്ത്തിക്കും.
പ്രധാനപ്പെട്ട ഗുണങ്ങള്:
ഭൂമിയുടെ വിദൂര സംവേദനം, ഉപഗ്രഹ ഗതിനിര്ണ്ണയം, ബഹിരാകാശ ശാസ്ത്രം, ബഹിരാകാശ പര്യവേഷണം എന്നി മേഖലകളിലെ പുതിയ ഗവേഷണ പ്രവര്ത്തനങ്ങളും പ്രയോഗങ്ങളും പര്യവേഷണം ചെയ്യുന്നതിനുള്ള പ്രവര്ത്തനത്തിന് വേഗത പകരും.
ഗുണഫലങ്ങള്:
ബഹിരാകാശ ശാസ്ത്രത്തിന്റെ പ്രയോഗം മാനവരാശിയുടെ ന•യ്ക്ക് വേണ്ടിയാക്കുന്നതിനുള്ള ഒരു സംയുക്ത പ്രവര്ത്തനം വികസിപ്പിച്ചെടുക്കുന്നതിന് ധാരണാപത്രം നേതൃത്വം നല്കും. ഇത് ഒരു സംയുക്ത കര്മ്മ സമിതിയുടെ രൂപീകരണത്തിലേക്ക് നയിക്കും. അവര് സമയചട്ടക്കൂട് ഉള്പ്പെടെ പ്രവര്ത്തന പദ്ധതിയും കരാറിന്റെ വ്യവസ്ഥകള് നടപ്പാക്കുന്നതിന്റെ മാര്ഗ്ഗങ്ങള്ക്കും രൂപം നല്കും.
പശ്ചാത്തലം
 താജികിസ്ഥാനില് നിന്നുള്ള 60 ഉദ്യോഗസ്ഥര്ക്ക്  വിദേശകാര്യ മന്ത്രാലയത്തിന്റെ ഐ.ടി.ഇ.സി പരിപാടിയില്പ്പെടുത്തി 2017 ജൂലൈ- ഡിസംബര് വരെ പരിശീലനം നല്കി.
ഈ സമയത്ത് താജികിസ്ഥാനിലെ ഇന്ത്യന് അംബാസിഡറും വിദേശകാര്യ മന്ത്രാലയത്തിലെ ജോയിന്റ് സെക്രട്ടറി യും ബഹിരാകാശ സഹകരണത്തിനായി താജികിസ്ഥാനമുായി ഒരു ഔപചാരിക കരാര് ഉണ്ടാക്കാന് നിര്ദ്ദേശിക്കുകയും 2016ല് താജികിസ്ഥാനിലെ നമ്മുടെ കാര്യാലയം യഥാസമയം കരട് ധാരണാപത്രം അവരുമായി പങ്കുവയ്ക്കുകയും ചെയ്തു. ഏതാനും ചര്ച്ചകള്ക്ക് ശേഷം രണ്ടു കക്ഷികളും ഗവണ്മെന്റുകള് തമ്മിലുള്ള ഒരു കരാറില് ഏത്തിച്ചേരുകും ഇന്ത്യന് പ്രസിഡന്റിന്റെ താജികിസ്ഥാന് സന്ദര്ശനവേളയില് അത് ഒപ്പിട്ട് കൈമാറുകയും ചെയ്തു.
ND MRD - 892
പ്രധാനമന്ത്രിയുടെ ഓഫീസ്
വടക്കു കിഴക്കിന്റെ മനോഹാരിതയെ പ്രധാനമന്ത്രി വാഴ്ത്തി വടക്കു കിഴക്കന് സംസ്ഥാനങ്ങള് സന്ദര്ശിക്കുന്നവരോട് അവരുടെ ഫോട്ടോകള് പങ്കിടാനും ആഹ്വനം
പ്രധാനമന്ത്രി ശ്രീ. നരേന്ദ്ര മോദി വടക്കു കിഴക്കിന്റെ മനോഹാരിതയെ പ്രശംസിച്ചു.
അദ്ദേഹം ആരാഞ്ഞു , ' നിങ്ങള് നടത്തിയ വടക്കുകിഴക്കന് സന്ദര്ശനങ്ങളുടെയോ അവിടത്തെ ശ്രദ്ധേയമായ പ്രകൃതി ഭംഗിയുടെയോ ചിത്രങ്ങള് നിങ്ങളുടെ കൈവശമുണ്ടോ '?
#MagnificentNortheast എന്ന ഹാഷ്ടാഗ് ഉപയോഗിച്ച് അവ ഇന്സ്റ്റാഗ്രാമിലൂടെ പങ്കിടാന് അദ്ദേഹം ജനങ്ങളോട് അഭ്യര്ത്ഥിച്ചു . ' ചില പോസ്റ്റുകള് ഞാന് എന്റെ പേജിലും പങ്കിടാം,' പ്രധാനമന്ത്രി കൂട്ടിച്ചേര്ത്തു.
(ND MRD - 100
പ്രധാനമന്ത്രിയുടെ ഓഫീസ്
സംസ്ഥാന രൂപീകരണ ദിനത്തിൽ ഒഡീഷയിലെ ജനങ്ങൾക്ക് പ്രധാനമന്ത്രി ആശംസകൾ നേർന്നു
ഒഡീഷ രൂപീകരണ ദിനത്തിൽ പ്രധാനമന്ത്രി ശ്രീ. നരേന്ദ്ര മോദി സംസ്ഥാനത്തെ ജനങ്ങൾക്ക് ആശംസകൾ നേർന്നു.
"സംസ്ഥാന രൂപീകരണത്തിന്റെ ശുഭദിനത്തിൽ ആശംസകൾ നേരുന്നു. എല്ലാവരുടെയും ആരോഗ്യത്തിനും ക്ഷേമത്തിനുമായി ഞാൻ പ്രാർത്ഥിക്കുന്നു.
രാഷ്ട്രപതിയുടെ കാര്യാലയം
വിക്രം സാരാഭായി ജൻമ ശതാബ്ദി ആഘോഷത്തിന്റെ സമാപന സമ്മേളനത്തെ രാഷ്ട്രപതി അഭിസംബോധന ചെയ്തു
ബഹിരാകാശ സാങ്കേതിക വിദ്യയെ സൈനിക ആധിപത്യത്തിനായി ലോകം മുഴുവൻ ഉപയോഗിച്ചപ്പോൾ, ഇന്ത്യയെപ്പോലെ വലുതും വൈവിധ്യപൂർണവുമായ രാഷ്ട്രത്തിന്റെ ദ്രുതഗതിയിലുള്ള വികസനത്തിന് ബഹിരാകാശ സാങ്കേതിക വിദ്യ പ്രയോജനപ്പെടുത്താനാകും എന്നാണ് ഡോ. വിക്രം സാരാഭായി ചിന്തിച്ചിരുന്നത് എന്ന് രാഷ്ട്രപതി ശ്രീ രാംനാഥ് കോവിന്ദ് പറഞ്ഞു.
ബഹിരാകാശ, ആണവോർജ്ജ വകുപ്പുകൾ സംഘടിപ്പിച്ച ഡോക്ടർ വിക്രം സാരാഭായി ജൻമ ശതാബ്ദി ആഘോഷ പരിപാടിയുടെ സമാപന സമ്മേളനത്തെ ഇന്ന് വീഡിയോ സന്ദേശത്തിലൂടെ അഭിസംബോധന ചെയ്യുകയായിരുന്നു രാഷ്ട്രപതി.
ഇന്ത്യൻ ബഹിരാകാശ പദ്ധതിയുടെ പിതാവ് ഡോ. വിക്രം സാരാഭായിയുടെ വിനയാന്വിതമായ സ്വഭാവത്തെപ്പറ്റി ശ്രീ കോവിന്ദ്
പരാമർശിച്ചു. ലോകോത്തര ശാസ്ത്രജ്ഞൻ, നയകർത്താവ്, സ്ഥാപന നിർമ്മാതാവ് എന്നീ നിലകളിൽ അപൂർവങ്ങളിൽ അപൂർവമായ പ്രതിഭയ്ക്ക് ഉടമയായിരുന്നു അദ്ദേഹം.
ശാസ്ത്രജ്ഞൻ എന്ന നിലയിൽ പരീക്ഷണ വിവരങ്ങളുടെ ഫലങ്ങളെപ്പ്റ്റി അദ്ദേഹം എപ്പോഴും ജാഗരൂകരായിരുന്നു. 1947 മുതൽ 1971 വരെയുള്ള കാലയളവിൽ നിരവധി ദേശീയ അന്തർദേശീയ ശാസ്ത്ര ജേണലുകളിൽ 85 ഓളം ഗവേഷണ പ്രബന്ധങ്ങൾ പ്രസിദ്ധീകരിച്ചു.
ബഹിരാകാശരംഗത്ത് ക്രമാനുഗതമായ പുരോഗതിക്ക് പകരം വൻ കുതിച്ചുചാട്ടത്തിന് വഴിയൊരുക്കുന്ന ദൗത്യങ്ങൾക്ക് ആണ് ഡോ. വിക്രം സാരാഭായി താല്പര്യം പ്രകടിപ്പിച്ചിരുന്നത്. ഇന്ത്യയെ പോലൊരു വികസ്വര രാജ്യം നേരിട്ട് ഉപഗ്രഹ വിനിമയ സംവിധാനം തുടങ്ങണമെന്നായിരുന്നു അദ്ദേഹത്തിന്റെ കാഴ്ചപ്പാട്. ഈ കോവിഡ് മഹാമാരി കാലത്ത് അദ്ദേഹത്തിന്റെ സ്വപ്നങ്ങളുടെ പ്രാധാന്യം നാം തിരിച്ചറിഞ്ഞിരിക്കുന്നു. കോവിഡ്-19 പ്രതിസന്ധിക്ക് നമ്മുടെ സ്കൂൾ വിദ്യാഭ്യാസത്തെ തളച്ചിടാൻ കഴിയാതെ റിമോട്ട് ലേണിങ് രീതിയിലൂടെ അത് മുന്നേറുന്നതായും ശ്രീ കോവിന്ദ് പറഞ്ഞു.
രാഷ്ട്രപതിയുടെ പ്രസംഗത്തിന്റെ പൂർണ്ണ രൂപത്തിന് ഇവിടെ ക്ലിക്ക് ചെയ്യുക:
Click here to see President's Speech